ጆሰፍ ትምህርቱ ድሕሪ ምቕጻል ብናይ ዶክተሬት መዓርግ ተመሪቑ። ንሱ ኣብ ዩኒቨርሲቲ እናመሃሪ እንከሎ፡ ካብቶም ጀመርቲ ናይ ኣርቲፊሻል ኢንተሊጀንስ (artificial intelligence) ዘጽንዑ ሰባት ኮይኑ። ፕሮፈሰር ጁልያን ስታንልይ፡ ነዚ መጽናዕቲ ኣብ ጆን ሆፕኪንስ ዩኒቨርሲቲ፡ ኣብ ማእከል ስልጠና ተውህቦ ዘለዎም መንእሰያት ጀሚርዎ። እቲ መጽናዕቲ ብኽእለቶም 'ኣብ ሕሳብ ልዕሊ ዕድመኦም ዝበሰሉ' ዝበሃል ኮይኑ፡ ንልዕሊ 5000 በላሕቲ ቘልዑት ብኣእምሮኣዊ ክእለት ኣብ ላዕሊ ዝስርዑ ተኸታቲሉ። ምንጪ ስእሊ, LinkedIn በዚ መጽናዕቲ ኢዩ ፕሮፈሰር ጁልያን ስታንልይ ኣገራሚ ዝኾነ ተሰቁሮ ክረክብ ዝኸኣለ። እቲ መጽናዕቲ ነቲ ''ምድግጋም ክኢላ ይገብረካ'' ዚብል ብሂል የፍርሶ። እቲ ብሂል ከምዚ ኪብል እንከሎ ኣብ ሓደ ነገር ብብርቱዕ ትዅረትን ጻዕርን ምስ እትሰርሕ ክኢላ ክትከውን ትኽእል ኢኻ ማለቱ እዩ። ይኹንምበር፡ ብመሰረት (SMPY) እቲ ፍልጠታዊ ክእለት (ከመይ ጌርካ ጸገማት ከም እትፈትሕን ቅኑዕ ውሳነ ከም እትፈትሕን ዚሕግዘካ ድራኸ) ኣብ ዓወት ንምብጻሕ፡ ካብ ልምምድ ወይ ማሕበረ-ቁጠባዊ ደረጃ ዝያዳ ጽልዋ ኣለዎ። ምንጪ ስእሊ, Getty Images መግለጺ ስእሊ, 45 ዓመት ዝወሰደ መጽናዕቲ፡ ተውህቦ ዘለዎም ቆልዑት ብኸመይ ኮስኲስና ዕውታት መንእሰያት ንገብሮም መብርሂ ይህብ። ስለዚ ኸኣ'ዩ ነቲ ናይ ውላድካ ክእለት ምስትውዓል ብኣጋኡ ክትሕብሕቦ ዘሎካ። ንደቅኻ ኣዚዮም በላሕቲ ንኪኾኑልካ ኣይተገድዶም፡ ምኽንያቱ ብመሰረት ተመራመርቲ ምህሮ፡ እዚ ''ናብ ኩሉ ዓይነት ማሕበራውን ስምዒታውን ጸገማት' ከእትዎም ይኽእል እዩ። ይኹን እምበር ነቶም በላሕቲ ደቅኻ ክትሕብሕቦምን ከተሐጕሶምን እንተ ደሊኻ፡ ነዚ ዚስዕብ ክትፍትኖ ትኽእል ኢኻ፥ ምንጪ ስእሊ, Getty Images ንደቁኹም ኣብ ብዙሕ ዝዓይነቱ ተመኩሮታት ኣቃልዕዎም በላሕቲ ቘልዑት መብዛሕትኡ ግዜ ድሪኺቶም ከዕግቡ ሓደስቲ ነገራት ኢዮም ዘድልዮም። እናደለብዎ ዝኸዱ ናይ ሂወት ተመኩሮ ከኣ፡ ኣብ ሂወቶም ንዘጋጠሞም ሽግራት ክብድሁ ርእሰ-ተኣማማንነት የማዕብሉ። ክኢላት ስነ-ልቦና ከምዝብልዎ፡ ብቐጻሊ ኣብ እንፈልጦን እንመልኮን ነገር እንተሰሪሕና መሃዝነት ኣይነማዕብልን ኢና። እንተኾነ ግን ሓደስቲ ፍልይ ዝበሉ ነገራት ክንፍትን ትብዓት የድልየና ይብሉ። ምንጪ ስእሊ, Getty Images ክእለቶምን ዝንባለኦምን ክምዕብል ክንኩስኩሶ ኣለና ቘልዑት ካብ ንእስነቶም ጀሚሮም ሓዲሽ ስፖርት፤ ናይ ሙዚቃ መሳርሒታት፤ ተዋሰኦን ድራማን ዝኣመሰሉን ከም ኡውን ካልእ ነገራት ንምፍታን ክእለቶም ዝፍትሹሉን ዘማዕብሉሉን ኮይኑ፡ ኣብ ምምዕባል ተጻዋርነት'ውን ይሕግዞም። ንዘይደልይዎ ነገራት ብሓይሊ ከገብሩዎ ክትደፍኦም ግን የብልካን። ምንጪ ስእሊ, Getty Images ኣብ ናይትምህርቲ ዝንባለኦምን ስሚዕታዊ ድልየታቶምን ክሕገዙ ኣለዎም ሓርኮትኮት ምባልን ዝተፈላለየ ነገራት ምፍታንን ክትምሃር ናይ ምድላይ ምልክት እዩ። ቘልዑት ቕድሚ ትምህርቲ ምጅማሮም ብዙሕ ሕቶታት ክሓቱ ይኽእሉ። ከምዚ ዓይነት ሕቶን መልስን ንሓንሳብ ንትዕግስትና ክወድኦ ይኽእል። እንተኾነ ግን እዚ ንምዕባለኦም ኣዝዩ ኣገዳሲ ኢዩ። 'ስለምንታይ' 'ብኸመይ' ዝብሉ ሕቶታት ክሐቱ እንተኺኦሎም ኣብ ቤት-ትምህርቲ ጸብለል ክብሉ ይሕግዞም። ምንጪ ስእሊ, Getty Images ድኽመት ምርኣይ ክፍራሕ የብሉን ኣብ ምህሮ ዝፍጸም ጌጋታት ከም መሰጋገሪ እምኒ ኩርና ኮይኑ ክርኣ ኣለዎ። ድኽመታት ከም ዕድል ክቁጸሩ ኣሎዎም። ምኽንያቱ፡ ቘልዑት፡ ካብኡ ተማሂሮም ከመሓይሹን ንድሕሪ ሕጂ ዝገጥሞም ሽግራት ብኸመይ ከም ዝብድህዎን ትምህርቲ ይኾኖም። ምንጪ ስእሊ, Getty Images ንቘልዑት ብምስሎምን ጠባያቶምን ካብ ምስማይ ተጠንቀቕ ምኽንያት ንቘልዑት፡ ብሩጉዶም፡ ብሕብሮም፡ ብመልክዖም፡ ብዋዒኦም፡ ብዛሕሎም ወዘተ ኣይትጸውዓዮም። ኣስተናዓቒ ኣበሃህላታትን ጸርፍን ናብ ዘይተደልየ ዓሚቚ ጽቕጠት ዘሎዎ ጓሂ የቃልዖም። ምንጪ ስእሊ, Getty Images ድልየታት ደቁኹም ንምዕጋብ ምስ መምሃራን ተሓባቢርኩም ክትሰርሑ ኣለኩም በላሕቲ ተምሃሮ መብዛሕትኡ ግዜ በዳሂ ነገራት ይደልዩ፡ ከም ኡውን ሓገዝን ወይ'ውን ነጻ ኮይኖም ክመሃሩ ግዜን ቦታን የድልዮም። ኣብዚ ግዜ ትምህርቲ ድልየታቶም ንምዕጋብ፡ ምስ እዚ ዘሎ ናይ ትምህርቲ መስርሕ መስራሕ ኣገዳሲ ኢዩ። ናይ ደቁኹም ክእለታት ክፍተን ምግባር እዚ ንወለዲ፡ ደቆም ከም ጸገም ኣናብባ፤ ናይ ምስትውዓል ጸገማት፤ ወይ'ውን ናይ ማሕበራውን ስሚዒታውን ጸገማት ከምዘለዎምን ዘይብሎምን ንክፈልጡ ይሕግዝ። .
